TENGGARONG - Tanahnya nya luas bisa jua di jadikan lapangan odah bemaian bola gratis tegak di kampong- kampong di pedesaan. Sebab, amun ada tanahnya kosong, pastinya hak cepat beneh di manfaatkan sida biar jd perumahaan ngan kepentingan bisnis lainnya.
Lain jua halnya tegak nya ada di Desa Lebak Singkil Kecamatan Muara Wis Kabupaten Kutai Kartanegara, kampong ne hidup di atas danau Melintang, tegak mana caranya urang di situ becari cara supaya kebutuhan masyarakat di situ bisa nyalurkan hobi-hobi sida biar tecapai, olah raga futsal tu nya di endaki sida, tapi wayahne dah ada wadah sida bemain futsal di polahkan leh busu Muhdi ne di polah dari kayu telihan beukuran 35x16 meter persegi , pitisnya di keluarkan sida untuk molah lapangan futsal sebesar 500 juta rupiah, biaya sewanya 50 ribu untuk per20 menitnya.
Kesahnya Muhdi ndak molah lapangan sepak bola untuk bubuhannya biar bisa bemainan bola di situ, tapi ya hak tu dengan keadaan kampong sida nya di atas danau, amun di pikir besar jua ongkosnya amun molahkan lapangan bola sepore tu, akhirnya busu muhdi molahkan lapangan futsal tu hak jadi pilihan sida, lapangan nya pas di atas danau melintang ne molah kami tekelijik jua melihatnya waktu kami datangi bubuhannya pas lagi asek bemain futsal .
“ sebab amun main futsal ne urangnya bisa bebas begantian, mana ndik tapi lelah jua nguyung bola, dah setahunan jua lapangan futsal ne saya polahkan, amun di lihati di danau melintang ne ndak tiap tahun aer ne turun 1 sampai 3 bulan maha, apa lagi kanak -kanak di sini banyak beneh nya ndak main futsal , makanya ngan di polahkanya lapangan ne dah banyak jua nya ndak main ke sini,” bunyi busu Mudi.
Busu Mudi nyebutkan, “ rancak jua bubuhan kecamatan lain datang main ke sini, tegak kecamatan muara wis, Muara Muntai, Muara Aloh, ngan Semayang, ndak tiap hari jua bubuhannya main bedatangan ke sini, saya beharap supaya tejalin silaturahmi ngan persahabatan antar kampong ke kampong. Tiap hambat busu Mudi mberikan kebebasan kanak-kanak di situ bemainan futsal di lapangannya betujuan supaya ndatangkan bibit-bibit muda nya bekualitas ngan mengharumkan nama daerahnya.(hms.DI.II)
ind_Latn bjn_Latn bjn_Latn bjn_Latn bjn_Latn